Lehdistötiedote 20.9.2018

Tampere hehkuu punaisena Maailman sydänpäivänä

**Maailman sydänpäivänä 29.9. useat tunnetut maamerkit ja rakennukset valaistaan punaiseksi. Maailman sydänjärjestön (WHF) organisoimana sydänterveyden teemapäivänä mm. Niagaran putoukset värittyvät punaiseen. Suomessa teemapäivän järjestää Suomen Sydänliitto, joka kutsui suomalaisia kohteita ottamaan osaa teemavalaisuun. Tampereelta kohteita lähti mukaan eniten. Punaisen valaisun saavat Näsinneula, Tammerkosken keskijuoksu, Naistenlahden voimalaitos, Sokos Hotel Ilves, Solo Sokos Hotel Torni sekä Scandic Station. Samana viikonloppuna juhlitaan myös Tampereen päivää.**

Maailman sydänpäivän tavoitteena on kiinnittää ihmisten huomio sydämen hyvinvointiin ja lisätä tietoisuutta sydänterveyteen vaikuttavista tekijöistä. Terveellisellä ruoalla, liikunnalla, tupakoimattomuudella, riittävällä unella sekä liiallisen stressin välttämisellä voidaan ehkäistä sydänsairauksia tehokkaasti.

Suomessa kannustamme sekä ihmisiä että myös rakennuksia pukeutumaan punaiseen Maailman sydänpäivänä ja tekemään siten sydänterveydestä ja -työstä näkyvää. Tällä hetkellä mukaan on ilmoittautunut [26 valaistavaa kohdetta](https://sydan.fi/tapahtumat/pukeudupunaiseen/), mutta joukkoon on mahdollista vielä liittyä. Tampereen kohteiden lisäksi mukana ovat mm. **Finlandia-talo** Helsingissä, **Kirjastosilta** Turussa ja **Lakeuden Risti** Seinäjoella.

**Lehdistömateriaali:**

<https://sydanliitto.kuvat.fi/kuvat/Pressi/Maailman+syd%C3%A4np%C3%A4iv%C3%A4+29.9./>

**Lisätietoa verkosta:**[**https://sydan.fi/**](https://sydan.fi/)[**https://sydan.fi/pukeudupunaiseen/**](https://sydan.fi/pukeudupunaiseen/)[**https://www.worldheartday.org/**](https://www.worldheartday.org/)

**Lisätietoja Maailman sydänpäivästä ja haastattelupyynnöt:**Esa Takala, viestinnän tuottaja[**esa.takala@sydanliitto.fi**](mailto:esa.takala@sydanliitto.fi) **, p. 050 565 1255**

#pukeudupunaiseen #maailmansydänpäivä #worldheartday

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Sydänliitto on yli 70 000 jäsenen sydänyhteisö, joka on järjestäytynyt 226 paikalliseen sydänyhdistykseen, 16 alueelliseen sydänpiiriin ja kolmeen valtakunnalliseen järjestöön (Sydänlapset ja -aikuiset ry, Sydän- ja keuhkosiirrokkaat SYKE ry ja Karpatiat ry).*